Komisjoni määrus (EÜ) nr 517/1999,

9. märts 1999,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 2261/98, [2] eriti selle artiklit 9,

ning arvestades, et:

kõnealusele määrusele lisatud koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifitseerimist;

määruses (EMÜ) nr 2658/87 on sätestanud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

lähtudes nimetatud üldeeskirjadest, tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud asjakohaste CN-koodide alla;

on asjakohane, et kolme kuu jooksul võib siduva tariifiinformatsiooni pidaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 82/97) [4] artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse kaupade koondnomenklatuuris tabeli 2. veerus näidatud asjaomaste CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel jätkuvalt tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. märts 1999

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 292, 30.10.1998, lk 1.

[3] EÜT L 302, 19.10.1992, lk 1.

[4] EÜT L 17, 21.1.1997, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Mitmeotstarbeline seade, millel on järgmised funktsioonid:faksiside,tavatelefonside,automaatvastamine,skaneerimine,printimine,fotokopeerimine.Seade töötab iseseisvalt (faksina ja koopiamasinana) või koos arvutiga (printerina, skannerina või faksina).Seadmel on ka iseseisev dokumentide kopeerimise funktsioon (neli lehekülge minutis).Vt illustratsiooni A | 85172100 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XVI jaotise märkusega 3, grupi 84 märkuse 5 punktiga E ning CN-koodide 8517, 851721 ja 85172100 sõnastusega. Seadme põhifunktsiooniks loetakse faksisidet. |

2.Mitmeotstarbeline seade (nn digitaalne koopiamasin), millel on järgmised funktsioonid:skaneerimine,printimine,faksiside,fotokopeerimine (kaudne protsess).Seadmel on mitu paberisalve ja tema paljundamiskiirus on kuni 30 A4-formaadis lehte minutis.Seade töötab kas iseseisvalt (koopiamasinana, printerina või faksina) või koos arvutiga arvutivõrgus (printerina, skannerina, faksina ja koopiamasinana).Vt illustratsiooni B | 90091200 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3c ja 6, grupi 84 märkuse 5 punktiga E ning CN-koodide 9009, 900912 ja 90091200 sõnastusega. Seadmel on mitu erinevat funktsiooni, mis ükski ei anna tootele selle põhiolemust. |

+++++ TIFF +++++

+++++ TIFF +++++

Illustratsioon AIllustratsioon B |

--------------------------------------------------